་ནི། མི་རྟག་འཆི་བ་དྲན་པར་བླ་མ་མཁྱེནཿ

གསུམ་པ་ནི་ཕྱི་མ་དོན་གཉེར་བའི་གང་ཟག་གིས་ཐར་པ་དོན་གཉེར་གྱི་བསམ་པ་བསྐྱེད་པ་ལ་གསུམ། སྡུག་བདེན་འཁོར་བའི་ཉེས་དམིགས་བསམ་ནས་ངེས་འབྱུང་གི་བསམ་པ་བསྐྱེད་པ་དང་། ཀུན་འབྱུང་འཁོར་བའི་འཇུག་རིམ་བསམ་ནས་ངེས་འབྱུང་གི་བསམ་པ་བསྐྱེད་པ། ཐར་པའི་ལམ་སྣ་ཟིན་པར་བླ་མ་ལ་གསོལ་བ་འདེབས་ཤིང་ངེས་འབྱུང་གི་བསམ་པ་བསྐྱེད་པ་དང་པོ་ནི། བཟོད་མེད༑ ཐང་ཅིག་བདེ། གཉིས་པ་ནི། མཐའ་མེད༑ གསུམ་པ་ནི་འཁོར་བའི༑ གསུམ་པ་ནི་མངོན་མཐོ་དང་ངེས་ལེགས་གཉིས་ཀའི་རྩ་བ་རྒྱུ་འབྲས་ཡིད་ཆེས་ཀྱི་དད་པ་བསྐྱེད་པ་ལ་གསུམ། དཀར་ནག་ལས་ཀྱི་རྣམ་སྨིན་བསླུ་མེད་དུ་སྨིན་པས་ཡིད་ཆེས་ཀྱི་དད་པ་བསྐྱེད་པ། རྒྱུ་འབྲས་ཉེར་ལེན་མཁན་པོ་བསླུ་མེད་དུ་གྲུབ་པས་ཡིད་ཆེས་ཀྱི་དད་པ་བསྐྱེད་པ། ཕན་བདེའི་རྩ་བ་ཚུགས་པར་བླ་མ་ལ་གསོལ་བ་འདེབས་ཤིང་ཡིད་ཆེས་ཀྱི་དད་པ་བསྐྱེད་པའོ། དང་པོ་ནི། དཀར་ནག་བག་ཆགས༑ གཉིས་པ་ནི། བག་ཆགས༑ རྒྱུ་དང་༑ གསུམ་པ་ནི་བསླུ་མེད་གཏན༑ གཉིས་པ་ནི་བསྟན་པ་ལ་འཇུག་པའི་སྒོ་དམ་པ་སྐྱབས་སུ་འགྲོ་ཞིང་ཐེག་ཆེན་ལམ་གྱི་འཇུག་སྒོ་སེམས་བསྐྱེད་པ་ལ་གཉིས། ཀུན་བྱང་རྒྱུ་འབྲས་ལ་ཡིད་ཆེས་པའི་གང་ཟག་གིས་དཀོན་མཆོག་གསུམ་ལ་སྐྱབས་སུ་འགྲོ་ལ། ཐར་ལམ་གྱི་རྨེང་རྡོ་ཚུགས་པའི་གང་ཟག་གིས་

བྱང་ཆུབ་ཏུ་སེམས་བསྐྱེད་པའོ། དང་པོ་ལ་གསུམ། སྐྱབས་ཀྱི་མཐར་ཐུག་ཐེག་མཆོག་རང་ལུགས་ཀྱི་སྐྱབས་ཡུལ་ངོས་བཟུང་བ། གློ་བུར་གྱི་འཁྲུལ་སྣང་སྐུ་གསུམ་གྱི་དགོངས་པར་སད་ཕྱིར་སྐྱབས་སུ་འགྲོ་བ། གཞི་འབྲས་ངོ་བོ་དབྱེར་མེད་དུ་གདོད་ནས་དག་པ་ལ་ཡིད་ཆེས་ཀྱི་དད་པ་བསྐྱེད་པའོ། དང་པོ་ནི། ཕཊཿ ༼སྐྱབས་འགྲོ་འདི་སྔོན་འགྲོའི་སྐབས་མདོ་ཕྱོགས་ཀྱི་འགྲོས་ལྟར་བཤད་དགོས་གསུངས། མཆན།༽ཡེ་གཞི༑ རང་བཞིན༑ ཐུགས་རྗེ༑ གཉིས་པ་ནི། སྐྱབས་སུ་འཆིའོ༑ གསུམ་པ་ནི་དགོངས་པར་འུབས་ཆུབ་རོལ། གཉིས་པ་ནི། ཐར་ལམ་གྱི་རྨེང་རྡོ་ཚུགས་པའི་གང་ཟག་གིས་བྱང་ཆུབ་མཆོག་ཏུ་སེམས་བསྐྱེད་པ་ལ་གསུམ། སྲིད་པའི་ཉེས་དམིགས་རྟོགས་པའི་གང་ཟག་གིས་ཐེག་ཆེན་ལམ་གྱི་རྩ་བ་སྙིང་རྗེ་སྦྱོང་བ། སྙིང་རྗེ་རྒྱུ་འབྲས་གོམས་ཤིང་རྣམ་མཁྱེན་ལ་ཡིད་ཆེས་པའི་གང་ཟག་གིས་ཐེག་ཆེན་ལམ་གྱི་གཞུང་ཤིང་བྱང་ཆུབ་ཏུ་སེམས་བསྐྱེད་པ། སྨོན་འཇུག་གི་སེམས་གཉིས་བཟུང་བའི་གང་ཟག་གིས་བསླབ་བྱ་ལ་རྟག་གུས་སུ་སློབ་པའི་འདུན་པ་ཤུགས་དྲག་སྦྱོང་བའོ། དང་པོ་ནི། ཕཊཿ འགྲོ་ཀུན༑ གཉིས་པ་ནི། སྐྱབས་གནས་དམ་པའི༑ གསུམ་པ་ནི། འཁོར་བ༑ བཞི་པ་སེམས་བསྐྱེད་ནས་རྒྱལ་སྲས་ཀྱི་སྤྱོད་པ་ལ་སློབ་པའི་ཐོག་མར་མཎྜལ་དང་ཡན་ལག་བདུན་གྱིས་ཚོགས་

བསགས་པ་ལ་གཉིས། ཚོགས་གཉིས་བདེ་བླག་ཏུ་རྫོགས་པའི་ཆོ་ག་མཆོད་པའི་རྒྱལ་པོ་མཎྜལ་ལ་བརྟེན་ནས་རྣམ་མཁྱེན་གྱི་མྱུ་གུ་བསྐྱེད་པས། བསགས་སྦྱང་སྤེལ་གསུམ་གྱི་གནད་བསྡུས་པ་ཡན་ལག་བདུན་པ་ལ་བརྟེན་ནས་རྣམ་མཁྱེན་གྱི་མྱུ་གུ་བསྐྱེད་པའོ། དང་པོ་ལ་གསུམ། གང་འབུལ་རྒྱུའི་མཎྜལ་དག་པ། གང་གིས་འབུལ་བའི་བསམ་པ་དག་པ། གང་ལ་འབུལ་བའི་ཚོགས་ཞིང་དག་པའོ། དང་པོ་གསུམ། སྣོད་བཅུད་ཀྱི་བཀོད་པ་ཕྱི་ཡི་མཎྚལ། སྒྱུ་ལུས་ཀྱི་བཀོད་པ་ནང་གི་མཎྜལ། ཚོགས་བརྒྱད་ཀྱི་བཀོད་པ་གསང་བའི་མཎྜལ་ལོ། དང་པོ་ནི། ཕཊཿ སྟོང་གསུམ༑ གཉིས་པ་ནི། རང་ལུས༑ གསུམ་པ་ནི། རང་སྣང༑ གཉིས་པ་གང་ཞིག་འབུལ་བའི་ཀུན་སློང་དག་པ་ནི། ཚོགས་གཉིས་རྫོགས་ཕྱིར༑ གསུམ་པ་གང་ལ་འབུལ་བའི་ཚོགས་ཞིང་དག་པ་ནི། རྒྱལ་བ་རྣམས་ལ་འབུལཿ གཉིས་པ་བསགས་སྦྱང་སྤེལ་གསུམ་གྱི་གནད་བསྡུས་པ་ཡན་ལག་བདུན་པ་ལ་བརྟེན་ནས་རྣམ་མཁྱེན་གྱི་མྱུ་གུ་བསྐྱེད་པ་ལ་གསུམ། ཚོགས་ཞིང་དམ་པ་སྐྱབས་སུ་བཟུང་ནས་རྣམ་མཁྱེན་གྱི་མྱུ་གུ་བསྐྱེད་པ། ཡན་ལག་དྲི་མེད་ལག་ཏུ་བླངས་ནས་རྣམ་མཁྱེན་གྱི་མྱུ་གུ་བསྐྱེད་པ། འདུན་པ་དྲག་པོའི་མཚམས་སྦྱར་ནས་རྣམ་མཁྱེན་གྱི་མྱུ་གུ་བསྐྱེད་པའོ། དང་པོ་ནི། ཕཊཿ སྐུ་གསུམ་རྒྱལ་བ་རྣམས་ལ། གཉིས་པ་ནི། ཕྱག་འཚལ་ལོཿ

ལུས་དང་། སོགས་བསྔོཿ གསུམ་པ་ནི། མ་ལུས༑ གཉིས་པ་བྱང་ཆུབ་སེམས་སྦྱོང་ཡན་ལག་དང་བཅས་པས་རྒྱུད་སྨིན་པའི་གང་ཟག་གིས་གསང་སྔགས་ཐུན་མིན་ཁྱད་པར་གྱི་སྔོན་འགྲོ་ཉམས་སུ་ལེན་པ་ལ་གཉིས། དབང་དང་དམ་ཚིག་ལྡན་པའི་གང་ཟག་གིས་སྐུ་གསུམ་མཁའ་འགྲོའི་བསྒོམ་བཟླས་ལ་བརྟེན་ནས་སྣང་སྲིད་སྐུ་གསུམ་དུ་སད་པའི་འགལ་རྐྱེན་སྦྱོང་བ། དག་སྣང་དང་མོས་གུས་འབར་བའི་གང་ཟག་གིས་ཟབ་ལམ་བླ་མའི་རྣལ་འབྱོར་ལ་བརྟེན་ནས་སྒོ་གསུམ་རྡོ་རྗེ་གསུམ་དུ་དབང་གིས་སྨིན་པར་བྱ་བའོ། །

དང་པོ་ལ་གསུམ། ལྟ་བ་རིག་པའི་རང་བཞིན་རྒྱུ་འབྲས་མཐའ་བྲལ་དུ་བསྟན་པ། དོན་དེའི་བླ་མའི་བྱིན་རླབས་ལ་བརྟེན་ནས་ངོ་སྤྲོད་ཚུལ། ངོ་སྤྲོད་ཐོག་དེར་བཅོས་མའི་གཟེབས་དང་བྲལ་བས་འཇོག་པའོ། དང་པོ་ལ་གཉིས། ལེའུའི་གཞུང་དང་། ལེའུ་མཚན་ནོ། དང་པོ་ལ་གསུམ། མདོར་བསྟན། རྒྱས་པར་བཤད་པ། དོན་བསྡུ་བའོ། དང་པོ་ནི། ཀུན་དོན་མཉམ་པ་སོགས། གཉིས་པ་ལ་གཉིས། བལྟ་བྱའི་ཆ་ནས་སྤྲོས་པ་ཀུན་བྲལ་དང་། ལྟ་བྱེད་ཀྱི་ཆ་ནས་འཛིན་པ་ཀུན་བྲལ་བསྟན་པའོ། དང་པོ་ལ་བཞི། ཡོད་པ་རྟག་མཐའི་སྟོང་པ། མེད་པ་ཆད་མཐའི་སྟོང་པ། གཉིས་ཀ་ཡིན་མིན་གྱི་མཐའ་སྟོང་པ། དེ་དག་གི་དོན་བསྡུ་བའོ། དང་པོ་ནི། ཡོད་པ་མ་ཡིན་སོགས། གཉིས་པ་ནི། མེད་པ་མ་ཡིན་སོགས། གསུམ་པ་ནི། ཡོད་མེད་གཉིས་མིན་སོགས། བཞི་པ་ནི། གང་དུ་མ་ལྷུང་སོགས། གཉིས་པ་ལྟ་བྱེད་ཀྱི་ཆ་ནས་འཛིན་པ་ཀུན་བྲལ་དུ་བསྟན་པ་ལ་གཉིས། མདོར་བསྟན་པ་དང་རྒྱས་པར་བཤད་པའོ། དང་པོ་ནི། མཚན་ཉིད་ཀུན་བྲལ་སོགས། གཉིས་པ་ལ་གསུམ། གཟུང་འཛིན་གཞི་རྩ་ཆོད་པ། འཛིན་ཞེན་གྱི་མདུད་པ་གྲོལ་བ། དེ་དག་གི་རྒྱུ་མཚན་བཤད་པའོ། དང་པོ་ནི། མ་བཅོས་རིག་པ་སོགས། གཉིས་པ་ནི། གཡང་ས་མེད་པའི་སོགས། གསུམ་པ་ལ་གཉིས། གནས་ལུགས་མཉམ་པར་བསྟན་པས་གཟུང་འཛིན་གྱི་

ཡུལ་ལས་འདས་པ་བྱ་རྩོལ་གྱི་སྤྲོས་པའི་ཞེན་པས་འཛིན་ཞེན་གྱི་རྟོད་ཕུར་ཐོན་པའོ། དང་པོ་ནི། འཁོར་འདས་ཆོས་ཀུན། སོགས། གཉིས་པ་ནི། ཆོས་སྐུའི་བབས་ལ་སོགས། གསུམ་པ་དོན་བསྡུ་བ་ནི། བསམ་དུ་མེད་དེ། སོགས། གཉིས་པ་ལེའུ་མཚན་ནི། ལྟ་བའི་རང་བཞིན་སོགས། ༧ གཉིས་པ་དོན་དམ་བླ་མའི་བྱིན་རླབས་ལ་བརྟེན་ནས་ངོ་སྤྲོད་ཚུལ་ལ་གཉིས། ལེའུའི་གཞུང་དང་། ལེའུའི་མཚན་ནོ། དང་པོ་ལ་གསུམ། ངོ་སྤྲོད་དངོས་དང་། དེའི་རིམ་པ་བཤད་པ། ངོ་སྤྲོད་ལ་བརྟེན་ནས་དབང་པོའི་རིམ་པས་གྲོལ་ཚུལ་ལོ། དང་པོ་གཉིས། གནད་གསུམ་ལ་བརྟེན་ནས་ངོ་རང་ཐོག་ཏུ་སྤྲད་པ། ཆོས་ཉིད་རྗེན་པར་བྱུང་སྟེ་ཐག་གཅིག་ཐོག་ཏུ་བཅད་པའོ། དང་པོ་ནི། གང་དག་རིག་པའི། སོགས། གཉིས་པ་ནི། ཀུན་རྟོག་མཚན་མའི༑ སོགས། གཉིས་པ་དེའི་རིམ་པ་བཤད་པ་ལ་གཉིས། ཐུན་མོང་གི་སྔོན་འགྲོ་ལམ་བསགས་སྦྱོང་དང་བཅས་པ་དང་། ཁྱད་པར་གྱི་སྔོན་འགྲོ་དབང་དང་གདམས་ངག་ནོད་པའོ། དང་པོ་ནི། དེས་ན་སྔོན་སྨོན༑ གཉིས་པ་ནི། མཚན་ལྡན་བླ་མར༑ སོགས་སོ། ༧ གསུམ་པ་ངོ་སྤྲད་ཐོག་དེར་བཅོས་མའི་གཟེབ་དང་བྲལ་བར་འཇོག་པ་ལ་གཉིས། ལེའུའི་གཞུང་དང་།

ལེའུའི་མཚན་ནོ། དང་པོ་ལ་གསུམ། ལྟ་ཐོག་དེར་མ་བཅོས་པར་འཇོག་པ་དང་། དེའི་རྒྱུ་མཚན་དང་། དེ་དབང་པོ་རབ་ཀྱི་སྤྱོད་ཡུལ་དུ་བསྟན་པའོ། དང་པོ་ལ་གཉིས། དོན་དངོས་དང་། དེའི་དཔེའོ། དང་པོ་ལ་གཉིས། རིག་པ་མཉམ་ཉིད་ཀྱི་ངང་དུ་མ་བཅོས་པར་བཞག་པ། དེས་གང་ཤར་བརྗོད་མེད་ཀྱི་ཀློང་དུ་གྲོལ་བའོ། དང་པོ་ནི། གནས་ལུགས་ལྟ་བའི༑ སོགས། གཉིས་པ་ནི། ཡེ་སྟོང་སྤྲོས་བྲལ༑ སོགས། གཉིས་པ་དེའི་དཔེ་ནི། དཔེར་ན་རྨི་ལམ༑ སོགས། གཉིས་པ་དེའི་རྒྱུ་མཚན་བཤད་པ་ལ་གསུམ། གཞི་སྤྲོས་པ་ཀུན་གྱིས་སྟོང་པ། ལམ་བྱ་བྱེད་ཀྱི་མཚན་མས་དབེན་པ། འབྲས་བུ་རེ་དྭོགས་ཀྱིས་སྨོན་པ་མེད་པའོ། དང་པོ་ནི། ལྟ་བའི་རྒྱལ་པོ༑ སོགས། གཉིས་པ་ལ་བཞི། བྱ་བྱེད་སྤྱི་ཡི་མཚན་མས་སྟོང་པ། བྱེ་བྲག་རང་བཞིན་བཅུ་སོགས་ཀྱི་མཚན་མ་བྲལ་བ། སྤྲོས་མཚན་གང་གིས་ཀྱང་རིག་པ་ལ་ཕན་གནོད་མེད་པ། དེས་ན་མཚན་མ་ཐམས་ཅད་ལས་རིག་པ་ཡེ་གྲོལ་དུ་བསྟན་པའོ། དང་པོ་ནི་རྒྱུ་འབྲས་ལས་འདས༑ སོགས། གཉིས་པ་ནི། དབང་དང་དམ་ཚིག༑ སོགས། གསུམ་པ་ནི། གང་ཤར་ཤར་ལ༑ སོགས། བཞི་པ་ནི་གང་ལྟར་ཤར་ཡང་༑ སོགས། གསུམ་པ་འབྲས་བུ་རེ་དྭོགས་ཀྱི་སྨོན་པ་མེད་པ་ལ་གཉིས། རིག་པ་སྐྱོན་གྱིས་མ་གོས་པས་འཁྲུལ་པར་དྭོགས་པ་མེད་པ། རིག་པ་ཡེ་སངས་རྒྱས་པས་སངས་རྒྱས་

གཞན་དུ་རེ་བ་མི་དགོས་པའོ། དང་པོ་ནི། སུ་ཡང་གང་དུ༑ སོགས། གཉིས་པ་ནི། ཀུན་ཏུ་བཟང་པོ༑ སོགས། གསུམ་པ་དེ་དབང་པོ་ཡང་རབ་ཀྱི་སྤྱོད་ཡུལ་དུ་བསྟན་པ་ནི། འདི་ཡང་སོ་སོའི༑ གཉིས་པ་ལེའུ་མཚན་ནི། གནས་ལུགས་མ་བཅོས༑ སོགས་སོ། གཉིས་པ་སྒོམ་པའི་ངང་སྐྱོང་བ་ལ་གཉིས། ལེའུའི་གཞུང་དང་། ལེའུའི་མཚན་ནོ། དང་པོ་ལ་གསུམ། སྒོམ་པས་ཉམས་སུ་ལེན་ཚུལ་མདོར་བསྟན། སྒོམ་པ་ངོ་བོའི་སྒོ་ནས་རྒྱས་པར་བཤད། གནད་དོན་བསྡུས་ཏེ་དོན་སྡུད་པའོ། དང་པོ་ལ་གཉིས། དངོས་དང་། དེར་ཉམས་ལེན་གྱི་གནད་འདུ་ཚུལ་ལོ། དང་པོ་ནི། ཆོས་དབྱིངས་ཀུན་ཁྱབ༑ གཉིས་པ་ནི། མཉམ་གཞག་ནམ་མཁའ༑ སོགས། གཉིས་པ་སྒོམ་པ་པོའི་སྒོ་ནས་རྒྱས་པར་བཤད་པ་ལ་བཞི། ཉམས་སུ་ལེན་ཚུལ་འབྲས་བུ་ལམ་བྱེད་ཀྱི་ཁྱད་པར་བསྟན་པ། ངོ་བོའི་ཁྱད་ཆོས་གཞན་བསྟན་པ། སྒོམ་ཚུལ་དངོས། གེགས་ཀྱིས་འཕྲང་བསལ་བའོ། དང་པོ་ནི་ཁྱད་པར་རིག་པ༑ སོགས། གཉིས་པ་ནི། མཁའ་ལྟར་ཕྱལ་ཡས༑ སོགས། གསུམ་པ་ལ་བཞི། སྒོམ་ཚུལ་གྱི་གནད། སྐུ་དང་ཡེ་ཤེས་འདུ་འབྲལ་མེད་པའི་ཉམས་ལེན་ཡིན་ཚུལ། རང་རྒྱུད་ཀྱི་འཆིང་བ་གྲོལ་ཚུལ། རང་རྩལ་མ་སྤང་རྒྱན་དུ་གྱུར་པའོ། དང་པོ་ནི། སྒོམ་དང་མི་སྒོམ་ཕྱོགས་

གཉིས་པ་ནི་ངོ་བོ་ཡེ་སྟོང༑ སོགས། གསུམ་པ་ནི། མཉམ་གཞག་མི་གཡོ༑ སོགས། བཞི་པ་གེགས་འཕྲང་བསལ་བ་ནི། སྟོང་པ་གདོད་སྟོང༑ སོགས། གསུམ་པ་གནད་དོན་བསྡུས་ཏེ་དོན་སྡུད་པ་ནི། དེ་ཕྱིར་རིག་པ༑ སོགས། གཉིས་པ་ལེའུ་མཚན་ཉིད་ནི། བསྒོམ་པ་ཉམས་སུ༑ སོགས་སོ། ༧ གསུམ་པ་སྤྱོད་པ་བོགས་དབྱུང་བ་ལ་གཉིས། ལེའུ་གཞུང་དང་། མཚན་ནོ། དང་པོ་ལ་གསུམ། ལྟ་བ་མཉམ་གཞག་རྟོགས་པའི་བྱེད་ལས་སུ་སྤྱོད་པ་རྣམ་དག་འབྱུང་བ། སྤྱོད་པ་རྩིང་བ་ལྟ་བ་མ་རྟོགས་པའི་སྐྱོན་ཅན་དུ་བསྟན་པ། སྤྱོད་པ་དངོས་བཤད་པའོ། དང་པོ་ལ་བཞི། ཆོས་བརྒྱད་རོ་སྙོམས་པ། དགེ་སེམས་ངང་གིས་འཕེལ་བ། སྡིག་སེམས་རང་ཤུགས་ཀྱིས་འགག་ཚུལ། དེ་དག་ཀྱང་རྩོལ་མེད་དུ་འབྱུང་བ་ལམ་འདིའི་ཁྱད་ཆོས་སུ་བསྟན་པའོ། དང་པོ་ནི། དེ་ལྟར་རིག་པའི༑ སོགས། གཉིས་པ་ནི། ཟག་བཅས༑ སོགས། གསུམ་པ་ནི། དེ་བཞིན་སྡིག་སེམས༑ སོགས། བཞི་པ། དགེ་སྡིག་མ་བྱས༑ སོགས། གཉིས་པ་སྤྱོད་པ་རྩིང་བ་ལྟ་བ་མ་རྟོགས་པའི་སྐྱོན་ཅན་དུ་བསྟན་པ་ནི། འདི་བཞིན་མ་རྟོགས༑ སོགས། གསུམ་པ་སྤྱོད་པ་དངོས་བཤད་པ་ལ། སྤྱིར་བསྟན། བྱེ་བྲག་ཏུ་བཤད་པ། སྤྱོད་པ་དེ་དག་གི་ལག་རྗེས་སུ་ཅི་ལྟར་འབྱུང་བའོ། དང་པོ་ནི། དང་པོ་ནི།

སྤྱོད་པ་བྱང་ཆུབ༑ སོགས། གཉིས་པ་ནི། ཁྱད་པར་ཐེག་པ༑ སོགས། གསུམ་པ་ནི། རང་བཞིན་ལྟ་བ༑ སོགས། གཉིས་པ་ལེའུ་མཚན་ནི། ཉམས་ལེན་སྤྱོད་པའི༑ སོགས་སོ། ༧ གསུམ་པ་དེས་འབྲས་བུ་གྲུབ་ཚུལ་ལ་གཉིས། མཐར་ཐུག་གི་འབྲས་བུ་མངོན་དུ་གྱུར་ཚུལ་དང་། ཟག་བཅས་ཀྱི་གདོས་པ་དེངས་ཚུལ་ལོ། དང་པོ་ལ་གཉིས། ལེའུ་གཞུང་དང་། ལེའུ་མཚན་ནོ། དང་པོ་ལ་གྲོལ་ཚུལ་སྤྱིར་བསྟན་པ། གྲོལ་འབྲས་དོན་དུ་མི་གཉེར་བའི་སྟོང་སྐད་པ་སྙིང་རྗེའི་གནས་སུ་བསྟན་པ། ཁྱད་པར་དབང་རྣོན་བརྩོན་འགྲུས་ཅན་ཚེ་འདིར་གྲོལ་བར་བཤད་པའོ། དང་པོ་ལ་གཉིས། དབང་རབ་མཐར་ཐུག་གི་འབྲས་བུ་ཐོབ་པ། དེ་ལས་གཞན་པ་གནས་སྐབས་སུ་ལམ་གྱི་གདེང་ཐོབ་ཚུལ་ལོ། དང་པོ་ནི། གང་ཞིག་རྩོལ་བ༑ སོགས། གཉིས་པ་ནི། གལ་ཏེ་སྙིགས་མའི༑ སོགས། གཉིས་པ་ནི། གྲོལ་འབྲས་དོན་དུ་མི་གཉེར་བའི་སྟོང་སྐད་པ་སྙིང་རྗེའི་གནས་སུ་བསྟན་པ་ནི། དེ་ལྟར་གང་ཡང༑ སོགས། གསུམ་པ་དབང་རྣོན་བརྩོན་འགྲུས་ཅན་ཚེ་འདིར་གྲོལ་བར་བསྟན་པ་ནི། དེར་མ་གཏོགས་པའི༑ སོགས། གཉིས་པ་ལེའུའི་མཚན་ནི། མཐར་ཐུག་འབྲས་བུའི༑ སོགས་སོ། ༧ གཉིས་པ་ཟག་བཅས་ཀྱི་རྡོས་པ་དེངས་ཚུལ་ལ། ལེའུའི་གཞུང་དང་། ལེའུའི་མཚན་ནོ། དང་པོ་ལ་གསུམ་

ནང་ཤེས་བྱའི་སྒྲིབ་པ་ཟད་པ། ཕྱི་ཕུང་པོའི་རྡོས་པ་ཟད་པ། ཕྱོགས་དུས་ཀུན་ཏུ་བཀྲ་ཤིས་པའི་འཕྲིན་ལས་ཀྱིས་ཁྱབ་པར་བྱེད་པའོ། དང་པོ་ནི། དེ་ལྟར་ཡེ་རྫོགས༑ སོགས། གཉིས་པ་ནི། ཕུང་པོ་རྡུལ་ཕྲན༑ སོགས། གསུམ་པ་ནི། ལྷུན་གྲུབ་གཞོན་ནུ༑ སོགས། གཉིས་པ་ལེའུའི་མཚན་དོན། ཕུང་པོ་ལྷག་མའི༑ སོགས་སོ། ༧ གསུམ་པ་ཐ་མལ་དགེ་བ་མཇུག་གི་དོན་ལ་བཞི། སྣོད་ལྡན་ལ་ཡོངས་གཏད་ཆེ་བ་དང་བཅས་པ། དགེ་བ་བསྔོ་བ། སྣོད་མིན་ལ་དམ་ཚིག་གི་རྒྱ་རིམ་པ་གསུམ་དུ་བཏབ་པ། བརྡ་སྒྱུར་གྱི་ཞལ་བྱང་བཀོད་པའོ། དང་པོ་ནི། དེ་ལྟར་འོད་གསལ༑ སོགས། གཉིས་པ་དགེ་བ་འདི༑ སོགས། གསུམ་པ་ནི། ས་མ་ཡ༑ སོགས། བཞི་པ་ནི། ཞེས་པ་རྫོགས་པ་ཆེན་པོ༑ སླར་ཡང་། བདག་ནི་སྐྱེས་སྦྱངས་བློ་གྲོས་དམན་པ་ཡིས། ནོངས་པར་གང་གྱུར་རྡོ་རྗེ་ཅན་ལ་བཤགས། དགེ་བས་རྒྱལ་བསྟན་དར་ཞིང་བསྟན་འཛིན་རྣམས། ཞབས་བརྟན་འགྲོ་རྣམས་བྱང་ཆུབ་ལ་རེག་ཤོག། ཅེས་པའང་སྤྲུལ་པའི་གཏེར་སྟོན་དོན་གྱི་སླད་དུ་ན་ཨོ་རྒྱན་མི་འགྱུར་ལས་འཕྲོ་གླིང་པའི་ཞལ་སྔ་ནས། རང་གཏེར་

རྫོགས་ཆེན་གྱི་གཞུང་འདི་ལ་བསྡུས་དོན་ཞིག་བྲིས་ཤིག་ཅེས་བཀའ་སྩལ་མེ་ཏོག་གི་ཕྲེང་བ་སྤྱི་བོར་མཆོད་དེ་བྷུ་སུ་ཀུ་པ་དོན་གྲུབ་རྡོ་རྗེས་བྲིས་པ་དགེ་བར་གྱུར་ཅིག། །།